b'\n_START_ARTICLE_\nHidroxilbastn\xc3\xa4sita-(Ce)\n_START_SECTION_\nCaracter\xc3\xadstiques\n_START_PARAGRAPH_\nLa hidroxilbastn\xc3\xa4sita-(Ce) \xc3\xa9s un carbonat de f\xc3\xb3rmula qu\xc3\xadmica Ce(CO\xe2\x82\x83)(OH). Cristal\xc2\xb7litza en el sistema hexagonal. Forma cristalls tabulars exhibint {0001} i {1120}, d\'aproximadament 0,5 mil\xc2\xb7l\xc3\xadmetres. Pot ser granular, prism\xc3\xa0tica, reniforme, i en agregats en forma de gavella. La seva duresa a l\'escala de Mohs \xc3\xa9s 4. \xc3\x89s l\'an\xc3\xa0leg hidroxil de la bastn\xc3\xa4sita-(Ce), amb la qual forma una s\xc3\xa8rie de soluci\xc3\xb3 s\xc3\xb2lida. Tamb\xc3\xa9 \xc3\xa9s l\'an\xc3\xa0leg amb ceri de la hidroxilbastn\xc3\xa4sita-(La) i la hidroxilbastn\xc3\xa4sita-(Nd)._NEWLINE_Segons la classificaci\xc3\xb3 de Nickel-Strunz, la hidroxilbastn\xc3\xa4sita-(Ce) pertany a "05.BD: Carbonats amb anions addicionals, sense H\xe2\x82\x82O, amb elements de terres rares (REE)" juntament amb els seg\xc3\xbcents minerals: cordilita-(Ce), lukechangita-(Ce), zhonghuacerita-(Ce), kukharenko\xc3\xafta-(Ce), kukharenko\xc3\xafta-(La), ceba\xc3\xafta-(Ce), ceba\xc3\xafta-(Nd), arisita-(Ce), arisita-(La), bastn\xc3\xa4sita-(Ce), bastn\xc3\xa4sita-(La), bastn\xc3\xa4sita-(Y), hidroxilbastn\xc3\xa4sita-(Nd), hidroxilbastn\xc3\xa4sita-(La), parisita-(Ce), parisita-(Nd), r\xc3\xb6ntgenita-(Ce), sinquisita-(Ce), sinquisita-(Nd), sinquisita-(Y), thorbastn\xc3\xa4sita, bastn\xc3\xa4sita-(Nd), horvathita-(Y), qaqarssukita-(Ce) i huangho\xc3\xafta-(Ce).\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba en carbonatites de calcita\xe2\x80\x93dolomita. Aquesta esp\xc3\xa8cie t\xc3\xa9 dues localitats tipus, amdues a R\xc3\xbassia: el mass\xc3\xads alcal\xc3\xad-ultrab\xc3\xa0sic de Vuoriyarvi (Car\xc3\xa8lia Septentrional), i Mochalin Log (Prov\xc3\xadncia de Txeli\xc3\xa0binsk). Sol trobar-se associada a altres minerals com: barita, estroncianita, fluorita, pirrotina, pirita, calcopirita, magnetita, anatasa, monazita, burbankita, quars, beril, zirc\xc3\xb3, xenotima, allanita, fergusonita, gadolinita, ilmenita, stillwellita, calcita, apatita, titanita, torita, torianita, uranotorita, escapolita o turmalina.'